Talous- ja sosiaalikomitean lausunto aiheesta "Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten"



Virallinen lehti nro C 089 , 19/03/1997 s. 0018



Talous- ja sosiaalikomitean lausunto aiheesta "Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten (komission esittämä)" () (97/C 89/08) Neuvosto päätti 27. tammikuuta 1997 Euroopan yhteisön perustamissopimuksen 75 artiklan 1 kohdan mukaisesti pyytää talous- ja sosiaalikomitean lausunnon aiheesta edellä mainitusta ehdotuksesta. Asian valmistelusta vastannut liikenne- ja tietoliikennejaosto antoi lausuntonsa 14. tammikuuta 1997. Esittelijänä oli Bo Green. Talous- ja sosiaalikomitea hyväksyi 29. ja 30. tammikuuta 1997 pitämässään 342. täysistunnossa (tammikuun 29. päivän kokouksessa) äänin 94 puolesta ja 1 vastaan, seitsemän pidättyessä äänestämästä seuraavan lausunnon. 1. Komission tiedonanto ja ehdotus 1.1. Yhdistelmäkuljetusten alaa koskevat kokeiluhankkeet (PACT = "Pilot Action for Combined Transport") käynnistettiin 22. joulukuuta 1992 komission päätöksen 93/45/ETY pohjalta ja osana yhdistelmäkuljetusten tukemiseksi laadittua työohjelmaa, jonka komissio vuonna 1992 julkaisi tiedonannossaan COM(92) 230. Talous- ja sosiaalikomitea antoi tiedonannosta lausunnon 24. marraskuuta 1992 (Esittelijä: Tukker). 1.2. Ensimmäisen, vaatimattomin varoin toteutetun PACT-ohjelman oli tarkoitus jatkua viisi vuotta. Tarkoituksena oli selvittää, tarvitaanko tavaroiden yhdistettyjen maantie-, rautatie-, sisävesi- ja lyhyiden merikuljetusten ei kuitenkaan varsinaisen meriliikenteen edistämiseksi tällaisen ohjelman kaltaisia toimia. PACT-ohjelma on siis nyt päättymässä. 1.3. Vaikka mainitunkaltainen tuki voi periaatteessa olla este eurooppalaisen kuljetusalan vapauttamisen tiellä ja muuttaa eri kuljetusmuotojen kilpailukykyä, se voi kuitenkin tietyissä oloissa ja tiettyjen edellytysten vallitessa olla välttämätöntä. Tuen myöntäminen edellyttää kuitenkin asianmukaisen valvonnan järjestämistä. 1.4. PACT-ohjelma on ollut toisaalta ainutlaatuinen etenkin siksi, että yksittäisten hankkeiden takana olevat aloitteet ovat tulleet markkinoilta. 1.5. PACT-ohjelman tulosten alustavan arvioinnin perusteella voidaan tuloksia pitää rohkaisevina, sillä ohjelma on osaltaan lisännyt päättäjien kiinnostusta yhdistelmäkuljetuksiin. 1.6. Komissio korostaa, että ensimmäisen PACT-ohjelman arvioinnin yhteydessä esiin tulleet ongelmat pyritään ratkaisemaan sisällyttämällä uuteen ehdotettuun PACT-ohjelmaan: tarkkaan määritellyt tavoitteet; entistä tarkoituksenmukaisemmat seurantaa ja arviointia koskevat säädökset. Lisäksi tulokset osoittavat, että maantiekuljetusten suhteellisen edullinen hinta on edelleen suurin este yhdistelmäkuljetusten kehittämiselle, eikä niinkään niihin liittyvä tekniikka ja suunnittelu. 1.7. Uuden PACT-ohjelman erityistavoitteiden tulisi toimia vastapainona nykyisen ohjelman puutteille. Nämä tavoitteet ovat lyhyesti seuraavat: yhdistelmäkuljetusten kilpailukyvyn lisääminen yksimuotoisiin kuljetuksiin verrattuna sekä hinnan että laadun osalta; kehittyneen teknologian käytön edistäminen yhdistelmäkuljetuksissa; yhdistettyjen kuljetuspalvelujen saannin helpottaminen yrityksille niiden koosta riippumatta, joilloin yhdistelmäkuljetusten tarjontakilpailu lisääntyy ja alan kilpailukyky kohenee; laajentaa yhdistelmäkuljetukset kattamaan myös varsinainen meriliikenne; tukeen oikeutettujen toimien piirin vähäinen tarkistaminen poistamalla alustavien tutkimusten osalta 100 prosentin tuen mahdollisuus, mahdollistamalla toteutettavuustutkimuksille 50 prosentin tuki ja täsmentämällä innovatiivisille toimille myönnettävän 30 prosentin tuen perusteita sekä täsmentämällä valinta- ja valvontamenettelyjä ja arviointiperusteita entisestään. 2. Yleistä 2.1. Talous- ja sosiaalikomitean mielestä on tärkeää, että myös pienillä yrityksillä on mahdollisuus käyttää yhdistelmäkuljetuksia. Samalla kuitenkin muistutetaan kilpailun vääristymisen vaarasta, jonka aiheuttaa uusien PACT-ohjelmien mahdollisuus tukea tiettyjä kuljetusmuotoja 30:lla prosentilla. Tähän komission tulee hankkeita arvioidessaan kiinnittää erityishuomiota. 2.2. Yhdistelmäkuljetusten edistämisen kannalta on kuitenkin ratkaisevampaa, että myös uusien ja pienten, eikä vähiten yksityisten palvelujen tarjoajien mahdollisuuksia tarjota yhdistelmäkuljetuksiin liittyen myös rautatiekuljetuksia parannetaan huomattavasti. Tähän liittyen erityisesti liikkuvan kaluston yhteensopivuus sekä opastin- ja turvalaitteiden sekä rautatiehenkilökunnan (etenkin veturinkuljettajien) koulutuksen yhdenmukaistaminen on yhteisön jäsenvaltioissa tarpeen vaadittavan turvallisuustason varmistamiseksi. 2.3. Tätä taustaa vasten on olennaista jatkaa ja edistää yhteisön rautateiden organisaation ja rakenteen perinpohjaista uudistamista, joka pantiin alulle neuvoston 29. heinäkuuta 1991 antamalla direktiivillä 91/440/ETY sekä sen toteuttamista koskevilla kahdella asiakirjalla 95/18/EY ja 95/19/EY. Uudistamiseen kuuluu myös Euroopan rautateiden avaaminen yksityisyrityksille. 2.4. Talous- ja sosiaalikomitea on pannut merkille, että unionin tulee nyt keskittää panoksensa tavaroiden monivälinekuljetuksiin, koska se on osa kokonaisuutena tehokkaan kuljetusjärjestelmän varmistamista, joka pitkällä aikavälillä takaa liikkuvuuden. Kun yhdistelmäkuljetukset, joihin kuuluu rauta- tai vesitiekuljetuksia sisävesiliikenne mukaan lukien ovat niin kuluttajan kuin kolmannenkin osapuolen kannalta kaupallisesti riittävän houkuttelevia, ne edistävät ympäristönsuojelua ja vähentävät pitkien kuljetusten osalta teiden ja jossain määrin myös tiheästi asuttujen kaupunkialueiden kuormitusta. Rauta- ja vesitiekuljetukset voivat täydentävinä kuljetusmuotoina kestävällä tavalla vähentää maanteihin kohdistuvaa rasitusta. 2.5. Kuljetuspalvelujen ostajien tulee jatkossakin voida vapaasti valita mielestään paras kuljetusmuoto. Tämän vuoksi yhdistelmäkuljetusten tiellä olevien niin oikeudellisten, taloudellisten kuin teknisten esteiden poistamiseksi ja yhdistettyjen kuljetusten edistämiseksi on tärkeää kuunnella niin ostajia kuin liikenteenharjoittajia ja muita kuljetuspalvelujen tarjoajia. 3. Erityistä 3.1. TSK haluaa tehdä ehdotukseen neuvoston asetukseksi seuraavat huomautukset: 3.1.1. 2 artiklan 1 kohta Käsitteen "koroke" määrittelystä tulee ilmetä, että kyseessä on kuljetusmoduuli. 3.1.2. 4 artiklan 1 kohta Tulee muistaa, ettei tukea pidä antaa, mikäli se voi vääristää kilpailua. 3.1.3. 4 artiklan 2 kohdan a alakohta TSK panee merkille, että komissio voi ryhtyä oikeustoimiin, mikäli viiden vuoden määräaikaa ei noudateta. 3.1.4. 5 artiklan 2 kohdan b alakohta On selvennettävä, millaisesta yhteistyöstä on kyse. 3.1.5. 5 artiklan 4 kohdan a alakohta TSK panee merkille, että komissio voi ryhtyä oikeustoimiin, mikäli sitoumusta ei noudateta. 3.1.6. 6 artiklan 3 kohdan e alakohta Tässä yhteydessä on täsmennettävä, etteivät hankkeet saa pitkällä aikavälillä olla tappiollisia. 3.1.7. 6 artiklan 4 kohdan a alakohta On täsmennettävä, että kyseessä on pelkistä maantiekuljetuksista siirtyminen. 4. Päätelmät TSK kannattaa komission ehdotusta (KOM(96) 335 lopull.) neuvoston asetukseksi (EY), joka koskee yhdistelmäkuljetusten edistämisen tukemista EU:n varoista. Komitea kehottaa kuitenkin komissiota tarkentamaan asetusehdotusta: selventämällä määritelmät kattaviksi ja täydellisiksi; osoittamalla selvästi, mitkä alueet ovat oikeutettuja saamaan ehdotettua tukea ja mitkä jäävät sen ulkopuolelle; varmistaa hyväksyttyjen hankkeiden toteuttamisen ja hallinnon tehokas valvonta. Bryssel, 29. tammikuuta 1997. Talous- ja sosiaalikomitean puheenjohtaja Tom JENKINS () EYVL N:o C 343, 15.11.1996, s. 4